Tirsdag den 3. juni bliver der mere end almindelig trængsel på Vrå Stadion. Vrå-Børglum Idrætsforening (VBI) har nemlig aftalt, at AaBs guldvindere i fodbold møder op i noget nær stærkeste opstilling til en opvisningskamp mod et forstærket Vrå-hold. Kampen er et led i indvielsen af Idrætscenter Vendsyssel. - Allerede da VBI fyldte 100 år for fem år siden, havde jeg en snak med AaBs sportsdirektør Lynge Jacobsen, så det er i virkeligheden en gammel aftale, der nu bliver effektueret, fortæller fodboldformand i VBI, Ole Søndergaard, der påpeger, at kampen i Vrå bliver en opvarmning til guldvindernes Champions League-kvalifikation. Kampen på Vrå Stadion den 3. juni er eneste mulighed for at se Danmarks bedste fodboldhold udenfor Energi Nord Arena i Aalborg. Holdet spiller ikke andre opvisningskampe denne sommer.

Referat:
Guldfeberen har gjort AaB-spillerne populære Nu kaster den første opvisningskamp af sig